司穷治。上闻，虑株连无辜，责之俊违例妄诉，廷佐俟病痊起用，镌二秩。康熙十三年，耿精忠反叛，朝廷授廷佐福建总督。廷佐奏​​言：「臣孙为耿氏婿，臣与精忠有连。然誓不与贼俱生，原力疾前驱，歼除叛寇。」上嘉之，赐鞍马、甲冑以宠其行。廷佐至浙江，从大将军康亲王杰书治军，驻金华。疏陈精忠句结海寇，宜剿抚兼施。上曰：「海寇当抚，精忠当用剿，或用间。」廷佐颇有规画，未及行。康熙十五年，卒于军，赐祭葬。江南、江西俱祀名宦。